**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2025. – 30.06.2025.**

Osnovna škola Montovjerna obavlja osnovnu djelatnost odgoja i obrazovanja sukladno odredbama Zakona o odgoju i obrazovanju u osnovnoj i srednjoj školi te obavlja i vlastitu djelatnost zakupa poslovnog prostora, odnosno školske dvorane. Škola obavlja djelatnost osnovnoškolskog obrazovanja. Nastava se odvija u jednoj smjeni

Pravilnikom o polugodišnjem i godišnjem izvještaju o izvršenju proračuna i financijskog plana propisuje se izgled, sadržaj, obveznici primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Sukladno članku 42. stavku 1. Pravilnika, u polugodišnjem izvještaju o izvršenju financijskog plana proračunskog i izvanproračunskog korisnika potrebno je dostaviti obrazloženje samo općeg dijela izvještaja o izvršenju financijskog plana.

**OPĆI DIO POLUGODIŠNJEG IZVJEŠTAJA O IZVRŠENJU PRORAČUNA**

Polugodišnji izvještaj o izvršenju financijskog plana sadrži:

* opći dio
* posebni dio
* obrazloženje općeg dijela

Opći dio sadrži:

– Sažetak Računa prihoda i rashoda i Računa financiranja,

– Račun prihoda i rashoda

– Račun financiranja

Opći dio polugodišnjeg i godišnjeg izvještaja o izvršenju proračuna sadrži izvorni plan ako od donošenja proračuna nije bilo izmjena i dopuna proračuna niti izvršenih preraspodjela odnosno izvorni plan i tekući plan ako je od donošenja proračuna bilo naknadno izvršenih preraspodjela.

Opći dio polugodišnjeg i godišnjeg izvještaja o izvršenju proračuna sadrži rebalans ako je od donošenja proračuna bilo izmjena i dopuna proračuna.

1. **OPĆI DIO**
2. **RAČUN PRIHODA I RASHODA**

Račun prihoda i rashoda sadrži prikaz ukupno ostvarenih prihoda i ostvarenih rashoda na razini razreda ekonomske klasifikacije. Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. Klasifikacijska oznake Osnovne škole Montovjerna je 0912 Osnovno obrazovanje. Klasifikacija 0960 Dodatne usluge u obrazovanju odnosi se na usluge školske kuhinje. Rashodi poslovanja i rashodi za nabavu nefinancijske imovine ostvareni su u ukupnom iznosu od 1.081.185,24 €. Indeks izvršenja u odnosu na plan za prvih šest mjeseci je 46,48 %.

**PRIHODI**

Prihodi proračuna za 2025. godinu planirani su u iznosu 2.325.900,00 €. U razdoblju od 01. siječnja 2025. godine do 30. lipnja 2025. ostvareni prihodi su iznosili 975.568,31 € što je 46,48 % u odnosu na ukupno planirane prihode proračuna za 2025. godinu. Do povećanja prihoda došlo je zbog povećanje osnovice za obračun plaća i ostvarenih donacija

***Skupina 63 – Pomoći iz inozemstva i subjekata unutar općeg proračuna***

Prihodi od pomoći planirani su u iznosu 1.745.000,00 €, a ostvareni su u iznosu 684.178,79 € (39,21%). Odnose se na pomoći državnog proračuna za programe kao što su Besplatni obroci, Županijska stručna vijeća, kao i prihodi od Ministarstva znanosti i mladih za plaće i materijalna prava zaposlenih, financiranje prijevoza roditelja u Odjelu djelomične integracije kao i nabavu didaktike.

***Skupina 65 – Prihodi od upravnih i administrativnih pristojbi, pristojbi po posebnim propisima i naknada***

Ovi prihodi planirani su u iznosu 91.200,00 €, a ostvareni su u iznosu 78.837,46 € (86,44 %) za prvih šest mjeseci tekuće godine. Odnose se na uplatu roditelja za projekte Produženi boravak, projekt Toplog obroka kao i na plaćanje članarine u projektu Školski šport.

***Skupina 66 – Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima***

Ovi prihodi nisu planirani a ostvareni su u iznosu 5.092,16 € te se odnose na tekuće donacije.

***Skupina 67 – Prihodi iz nadležnog proračuna i od HZZO-a temeljem ugovornih obveza***

Prihodi iz nadležnog proračuna planirani su u iznosu 489.700,00 €, a ostvareni su u iznosu od 207.459,81 €. Odnose se na prihode koji pokrivaju troškove projekata koji se financiraju iz proračuna grada Dubrovnik.

**RASHODI**

Rashodi proračuna za 2025. godinu planirani su u iznosu 2.325.900,00 €, Ostvareni rashodi u razdoblju od 01. siječnja 2025. godine do 30. lipnja 2025. iznose 1.081.185,24 € što je 22,26% u odnosu na ukupne planirane rashode proračuna za 2024. godinu.

***Skupina 31 – Rashodi za zaposlene***

Ostvareni su rashodi u iznosu 865.673,50 €, što iznosi 46,03% u odnosu na ukupno planirane u iznosu 1.880.700,00 €. U ukupnim izvršenim rashodima najveći dio se odnosi na rashode za zaposlene koji se isplaćuju kao pomoći Ministarstva znanosti, obrazovanja i mladih. U ove rashode ubrajaju se i rashodi za zaposlene u projektima koji se financiraju iz proračuna grada Dubrovnika (Produženi boravak, Stručno razvojna služba, Asistent u nastavi).

***Skupina 32 – Materijalni rashodi***

Planirani su godišnji rashodi u iznosu 375.600,00 €, a ostvareni su u iznosu od 205.361,04 € (54,68%). Materijalne rashode čine naknade troškova zaposlenima, rashodi za materijalnu energiju i usluge, rashodi za usluge, ostali nespomenuti rashodi poslovanja. Najveću stavku čine rashodi za materijal i energiju.

***Skupina 34 – Financijski rashodi***

Ostvareni su rashodi u iznosu 509,83 € (36,42 %) koji se odnose na bankarske usluge.

***Skupina 37 – Naknade građanima i kućanstvima na temelju osiguranja i druge naknade***

Ostvareni su rashodi u iznosu 3.517,38 € što je 9,92 % u odnosu na ukupne planirane rashode su veći odnose se na prijevoz učenika koji se financira iz proračuna grada Dubrovnika za posjete radionicama, kazališnim predstavama, posjete ustanovama u kulturi Grada Dubrovnika i slična događanja, te županijska natjecanja koja su se odvijala u OŠ Montovjerni

***Skupina 38 – Ostali rashodi***

Ostali rashodi za 2025. godinu ostvareni su u iznosu 977,79 €.

Ovi rashodi se odnose za nabavku zaliha besplatnih menstrualnih higijenskih potrepština u školama i skloništima za žene žrtve nasilja sukladno Odluci Ministarstva znanosti, obrazovanja i mladih.

***42 – Rashodi za nabavu nefinancijske imovine***

U prvom polugodištu 2025. godine rashodi za nabavu nefinancijske imovine iznose 5.145,70 eura i odnose se na nabavku novih računala, projektora, namještaja. Utrošeno je 9,79 % u odnosu na planirane rashode tijekom 2025. godine, a ostatak će biti potrošen do kraja tekuće godine.

**Izvještaj o prihodima i rashodima prema izvorima financiranja podijeljeni su na sljedeće skupine**:

|  |  |  |
| --- | --- | --- |
|  | **IZVRŠENJE PRIHODA**  **01.01.2025. – 30.06.2025.** | **IZVRŠENJE RASHODA**  **01.01.2025. – 30.06.2025.** |
| Izvor: 11 Opći prihodi i primici | 116.409,65 | 131.981,24 |
| Izvor: 41 Potpore za decentralizirane izdatke | 50.820,81 | 51.145,34 |
| Izvor: 52 Namjenske tekuće pomoći | 123,30 | 123,30 |
| Izvor: 54 EU fondovi pomoći | 40.106,05 | 47.931,89 |
| Izvor: 35 Vlastiti prihodi proračunskih korisnika | 0,12 | 0,00 |
| Izvor: 99 Višak/manjak prihoda proračunskih korisnika |  | 4.617,03 |
| Izvor: 59 Pomoći iz državnog proračuna za plaće te ostale rashode za zaposlene | 630.733,88 | 733.479,83 |
| Izvor: 65 Donacije i ostali namjenski prihodi proračunskih korisnika | 137.374,53 | 111.906,61 |
| Ukupno: | **975.568,34** | **1.081.185,24** |

**Izvještaj o rashodima prema funkcijskoj klasifikaciji**

Ukupni rashodi poslovanja razreda 3 i rashodi za nabavu nefinancijske imovine razreda 4 prema funkcijskoj klasifikaciji razvrstani su u klasu 09 Obrazovanje (podskupine 091 predškolsko i osnovnoškolsko obrazovanje i 096 Dodatne usluge u obrazovanju).

Za prvo polugodište 2025. godine iznosi 1.081.185,24 €

**ZAKLJUČNO**:

Izvršenje Financijskog plana pratilo je visinu planiranih sredstava i stvarne potrebe za nabavkama roba, radova i usluga. Nije bilo odstupanja koje bi trebalo posebno obrazložiti. Plan nabave redovito se ažurirao sa svim izmjenama i dopunama Financijskog plana.

Financijski izvještaj Osnovne škole Montovjerna sastavljen temeljem Zakona o proračunu, Pravilnika o proračunskom računovodstvu i računskom planu te prema Pravilniku o izvještavanju u proračunskom računovodstvu, dostavljen je FINI, nadležnom Ministarstvu, Poreznoj upravi i nadležnom proračunu unutar propisanih rokova.

U Izvještaj su uključene sve tekuće (svi kontinuirani rashodi na mjesečnoj razini: izdatci za zaposlene, komunalne usluge, telekomunikacijske usluge, energenti...) i kapitalne aktivnosti. Priznati su svi prihodi koji su postali raspoloživi u razdoblju od 1. siječnja do 30. lipnja. Rashodi su priznati na temelju nastanka poslovnog događaja (obveze) neovisno o plaćanju.

Ovim izvješćem uspoređuje se ostvarivanje tekućih rezultata za razdoblje 01.01.2025. – 30.06.2025. godine s ostvarenjem za isto razdoblje u prethodnoj godini:

* Ukupni prihodi iznose 891.382,13 € i veći su za 9,44% nego prethodne godine
* Ukupni rashodi iznose 884.300,92 € i veći su za 22,26% nego prethodne godine

Dubrovnik, 24. srpnja 2025. godine

Ravnateljica

Lucija Vujica

\_\_\_\_\_\_\_\_\_\_\_\_\_\_\_\_\_\_\_

KLASA: 400-01/25-01/13

URBROJ: 2117-1-131-02-25-1